**Менің үйім**

**Жаңа сөздермен танысып, естеріңе сақтаңдар.**

жөндеу жұмысы – ремонт

көрші – сосед

оң жағында – на правой стороне

алыс емес–не далеко

**1-тапсырма.** *Мәтінді түсініп оқыңдар. Мәтін бойынша сұрақтарға жауап беріңдер.*

Менің атым – Әсет. Мен Естай көшесінде 101-үйде тұрамын. Біздің үй 9 қабатты. Үйде 5 подъезд бар. Мен 2-подъезде, 2-қабатта тұрамын. Үйдің іші таза. Жазда үйді жөндеу жұмысы болды. Бірінші қабатта азық-түлік дүкені орналасқан. Үйіміз көшенің оң жағында орналасқан. Менің үйімнен мектеп алыс емес. Үйдің алдында гүл өседі. Көршілермен тату тұрамыз.

1. Әсет қай көшеде тұрады ?

2. Әсеттің мекен-жайы қандай ?

3. Жазда үйді жөндеу жұмысы болды ма ?

4. Үйдің бірінші қабатында не орналасқан ?

5. Әсет мектепке қалай келеді ?

6. Әсет көршілерімен қалай тұрады ?

7. Баланың үйі көшенің қай жағында тұр ?

**2-тапсырма.** *Берілген есептік сан есімдерді реттік сан есімдерге айналдырып, сөз тіркестерін құрастырыңдар.*

Бір, бес, жиырма тоғыз.

**Тест**

1. Жатыс септікте тұрған сөзді белгіле.

А) үйдің В ) үйге С) үйде

2. Көп нүктенің орнына керекті сөзді қойыңдар.

Мен бесінші .... тұрамын.

А ) қабатқа В ) қабатта С) қабатпен

3. Сөйлемнен жіктік жалғауы бар сөзді табыңдар.

Мен Естай көшесінде тұрамын.

А ) Естай В ) мен С) тұрамын

4. Ілік септіктің сұрағын белгілеңдер.

А )кімнің В )кімге С)кіммен

5. Көршілермен деген сөздің жалғау түрлерін анықтаңдар.

А )тәуелдік, септік В )көптік, жіктік С) көптік, септік